El departament d'Educació edita la guia d'orientació educativa: «Pensa, decideix, somia i esforça't»
16 de maig 2023

![](/media/v0yfu21e/20230502_125524_c.jpg?width=850&height=637.5)

El departament d'Educació de l'Ajuntament de Sagunt ha editat la guia d'orientació educativa: «Pensa, decideix, somia i esforça't», adaptada al present curs acadèmic 2022/2023 amb previsió de poder triar itineraris formatius el pròxim curs 2023/2024 i endavant, o orientats cap a l'ocupació i el desenvolupament professional.

Es tracta d'una completa guia que recull les possibilitats que tenen els i les estudiants de quart de l'ESO quant a itineraris i alternatives formatives. Entre les quals, les diverses modalitats de batxillerat, les opcions de formació professional, l'accés a la universitat i els graus, els ensenyaments de règim especial i les beques, així com altres estudis professionals dins de l'àmbit de diferents administracions i institucions públiques o privades.

El manual com en altres anys, compta amb el suport dels especialistes en psicopedagogia de la Unitat d'Acció Educativa del departament d'Educació de l'Ajuntament de Sagunt i del Seminari de Psicopedagogues i Psicopedagogs dels centres de secundària del municipi.

El quadern s'ha repartit entre l'alumnat dels instituts i centres educatius del municipi que impartixen l'ESO i així com a altres departaments de l'Ajuntament i entitats interessades. A més, també està disponible en format digital perquè totes les famílies i persones interessades puguen consultar-lo en el següent enllaç: [https://aytosagunto.es/media/z4fhvav5/quadern-orientaci%C3%B3-22-23.pdf](https://aytosagunto.es/media/z4fhvav5/quadern-orientaci%C3%B3-22-23.pdf)

![](/media/sxdnnlzb/20230502_125655_c.jpg?width=566.6666666666666&height=850)

El regidor d'Educació, Josep Manuel Tarazona, considera que **«l'orientació i la informació es fonamental per poder triar què es vol estudiar i com es pot formar per a tindre especialització, competències i capacitació professional en determinats àmbits».**  El regidor també ha indicat que els estudiants poden consultar als seus tutors, tutores o al departament d'orientació dels seus centres educatius de secundària, **«als quals des d'ací vull agrair-los la seua contribució per a la realització d'este manual. Una eina més que contribueix a aixecar Sagunt com a ciutat educadora».**

D'altra banda, els departaments d'Orientació dels instituts indiquen que l'objectiu és que la informació que està recollida en el quadern, arribe tant a pares i mares com a alumnes, donat que es troben en un moment molt important i clau pel seu desenvolupament personal, formatiu i professional.

![](/media/2m5bpf0g/20230502_131216_c.jpg?width=638.0388841927303&height=850)

*   [](http://www.facebook.com/sharer.php?u=https://aytosagunto.es/va/actualitat/el-departament-d-educacio-edita-la-guia-d-orientacio-educativa-pensa-decideix-somia-i-esforca-t/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-educacio-edita-la-guia-d-orientacio-educativa-pensa-decideix-somia-i-esforca-t/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-educacio-edita-la-guia-d-orientacio-educativa-pensa-decideix-somia-i-esforca-t/ "Linked In")
*   [](mailto:?body=https://aytosagunto.es/va/actualitat/el-departament-d-educacio-edita-la-guia-d-orientacio-educativa-pensa-decideix-somia-i-esforca-t/)